Numărul şomerilor (în vârstă de 15-74 ani) estimat pentru luna ianuarie a anului 2024 a fost de 472.000 persoane, în creștere față de luna precedentă (458.900 persoane) și în creștere față de aceeaşi perioadă a anului precedent (453.100 persoane).
Pe sexe, rata şomajului la bărbați a depăşit-o cu 1,3 puncte procentuale pe cea a femeilor (valorile respective fiind 6,3% în cazul persoanelor de sex masculin şi 5,0% în cazul celor de sex feminin).
INS atrage atenția că reține în continuare atenția nivelul ridicat, de 22,1%, al ratei șomajului în rândul tinerilor (15-24 ani).
Pentru persoanele adulte (25-74 ani), rata şomajului a fost estimată la 4,4% pentru luna ianuarie 2024 (3,9% în cazul femeilor şi 4,7 % al bărbaţilor).
Numărul şomerilor în vârstă de 25-74 ani reprezenta 72,0% din numărul total al şomerilor estimat pentru luna ianuarie 2024.